มีโอกาสได้มาทานข้าวแกงกระหรี่ของที่นี่หลายครั้งแล้ว แต่เพิ่งจะได้มีโอกาสมาเขียนรีวิวค่ะ  ถ้าใครอยากกินแกงกะหรี่ ก็ขอแนะนำร้านโคโค่เลยค่ะ เพราะน้ำแกงกระหรี่ของที่นี่มีความเข้มข้นมากๆ แล้วรสชาติก็เข้มข้นหวานๆเค็มๆลงตัวมากๆค่ะ มีtoppingให้เลือกหลายอย่าง ทั้งหมู ไก่ ปลา กุ้ง  ฯลฯ โคโรเกะครีมแซลมอนก็อร่อยดีค่ะ แต่เนื้อแซลมอนไม่เยอะ แล้วก็มีพวกข้าวแกงกระหรี่หน้าไข่ครีมเห็ด ที่รสชาติของครีมก็หวานๆ เข้ากับแกงกระหรี่ได้อย่างดี (ไม่ได้ถ่ายรูปมาค่ะ ถ้ามีโอกาสจะถ่านมาไว้เพิ่มเติม) วันนี้ที่มาทานคือข้าวแกงกระหรี่เบคอนผักโขมค่ะ ผักโขมที่ทำมานิ่มดีค่ะ ไม่มีกลิ่นฉุน แล้วก็ข้าวโพดหวานอร่อย นอกจากนี้ก็มีเบคอนที่ทอดมาเพิ่มกลิ่นหอมให้กับทั้งจาน ปกติจะสั่งtopping  เพิ่มมาเป็นกุ้งาบชุบเกล็ดขนมปังทอดค่ะ เข้ากับน้ำแกงสุดๆ อีกจานเป็นหน้าสเต็กไก่ค่ะ ซอสที่ทาบนไก่ก็จะออกหวานๆนิดนึง มีกลิ่นพริกไทหอมๆ **สำหรับคนที่ไม่ทานเนื้อวัวก็สามารถมาทานที่นี่ได้นะคะ โดนการสั่งเปลี่ยนซอส เป็นซอสผักค่ะ (เมื่อก่อนเราไม่รู้เลยเผลอกินไปค่ะ T T) แต่ซอสจะรสชาติเข้มข้นน้อยกว่าของเนื้อวัวนะคะ ถ้าคนที่เปลี่ยนจะรู้สึกได้ถึงความแตกต่างชัดเจนค่ะ   แรกๆอาจจะคิดว่าซอสรสชาติเบาลง แต่พอกินบ่อยๆ ก็โอเคค่ะ อร่อยเหมือนกัน สามารถปรุงรสเพิ่มได้ด้วยเครื่องปรุงบนโต๊ะค่ะ แล้วก็มีผักดองแดงๆ อร่อยๆ เข้ากันกับน้ำแกงสุดๆค่ะ กรุบๆดี